
       GHEORGHE CIUHANDU

REFERAT

privind modificarea tarifului pentru coşerit practicat în  Municipiului Timişoara aprobate prin H.C.L. nr. 48/24.02.2009 prin indexare pentru anul 2010 cu rata inflaţiei stabilită pe anul 2009
Pentru anul 2010 se impune modificarea tarifului serviciului de coşerit aparţinând Serviciului Public de Administrare Locuinţe şi Utilităţi, Direcţia Patrimoniu din cadrul Primăriei Municipiului Timişoara, prin indexarea cu rata inflaţiei stabilită pentru anul 2009, adică 5,59%.Menţionăm că rata inflaţiei ne-a fost comunicată de către Institutul Naţional de Statistică –Direcţia Regională de Statistică Timiş.

Precizăm că tarifele pentru coşerit sunt aprobate prin hotărâre de Consiliu Local, pentru anul 2009 acestea au fost aprobate prin H.C.L. nr.48/24.02.2009.
Anexăm nota de fundamentare a tarifului serviciului de coşerit cu rata inflaţiei aferente anului 2009, respectiv 5,59%, tarif care urmează a fi practicat odată cu intrarea în vigoare a prezentei hotărâri. 

